kardosdrur/scandi-wiki huggingface dataset:
Gaël Monfils

Gaël Monfils (født 1. december 1986 i Paris, Frankrig) er en fransk tennisspiller, der blev professionel i 2004. Han har igennem sin karriere (pr. juni 2023) vundet 11 singletitler, og hans højeste placering på ATP's verdensrangliste er en 6. plads, som han opnåede i marts 2016.

Grand Slam 
Monfils' bedste Grand Slam-resultat i singlerækkerne kom ved French Open i 2008, hvor han nåede frem til semifinalerne, som han dog tabte til verdensetteren, schweiziske Roger Federer.

Eksterne henvisninger 

 Gaël Monfils' hjemmeside
 

Tennisspillere fra Frankrig
Personer fra Paris
Tennisspillere ved sommer-OL 2008
Tennisspillere ved sommer-OL 2016
Tennisspillere ved sommer-OL 2020
Liechtensteins fodboldforbund

Liechtensteiner Fußballverband (LFV) er Liechtensteins nationale fodboldforbund og dermed det øverste ledelsesorgan for fodbold i landet. Det administrerer Liechtensteiner Cup og fodboldlandsholdet og har hovedsæde i Vaduz.

Forbundet blev grundlagt i 1934. Det blev medlem af FIFA i 1974 og medlem af UEFA i 1992.

Som eneste UEFA-medlem har Liectenstein ingen nationale divisioner, og landets hold spiller til daglig i de schweiziske divisioner.

Ekstern henvisning 
 LFV.li

Nationale fodboldforbund
Forbund
Cedric Pioline

Cedric Pioline (født 15. juni 1969 i Neuilly-sur-Seine, Frankrig) er en fransk tidligere tennisspiller, der var professionel fra 1989 til 2002. Han vandt igennem sin karriere 5 single- og 1 doubletitel, og hans højeste placering på ATP's verdensrangliste er en 5. plads, som han opnåede i maj 2000. En af Piolines fem singletitler kom ved Copenhagen Open i København i 1996, hvor han besejrede danske Kenneth Carlsen.

Grand Slam 
Pioline har to gange været i finalen ved en Grand Slam-turnering. Første gang var ved US Open i 1993, og anden gang ved Wimbledon i 1997. Begge gange var modstanderen amerikaneren Pete Sampras, og begge gange måtte Pioline se sig besejret i 3 sæt.

Eksterne henvisninger 

Tennisspillere fra Frankrig
Ludwig Timotheus Spittler

Friherre Ludwig Timotheus Spittler (11. november 1752 – 14. marts 1810) var en tysk historiker og kirkehistoriker.

Sammen med historiografen Johann Christoph Gatterer (1759 professor i Göttingen), statskundskabsprofessoren Johann Stephan Pütter og historikeren August Ludwig von Schlözer grundlagde han den göttingske historiske skole ("die Göttinger historische Schule") og i 1764 et Königliches Historisches Institut ("kongeligt historisk institut") i Göttingen.

Som grundlæggeren af den hannoverianske nationalhistoriskeforskning skrev han i 1786 sin Geschichte des Fürstenthums Hannover seit der Reformation ("Fyrstedømmet Hannovers historie siden reformationen"). Sammen med göttingerprofessoren Christoph Meiners udgav han fra januar 1787 til august 1791 tidsskriftet Göttingische Historische Magazin ("Det göttingske historiske magasin"). 

I 1796 udgav han værket Geschichte der dänischen Revolution im Jahr 1660 (på dansk i 1798 under titlen Historie om Statsforandringen i Dannemark 1660, da Enevoldsmagten blev indført), der behandlede historien om hvordan den danske konge Frederik 3. indførte enevælden i Danmark.

Spittler, Schlözer og Ernst Brandes tilhørte den hannoverske liberale politiske skole. I 1784 blev han, som han skrev i et brev til sin fader den 30. december, "med stor glæde" optaget i Illuminati-ordenen.

Værker udkommet på dansk 
 Historie om Statsforandringen i Dannemark 1660, da Enevoldsmagten blev indført, 1798.
  Grundrids af den christelige Kirkes Historie Oversat efter det tredie forbedrede Oplag, 1799.

Henvisninger

Eksterne henvisninger 
Göttingisches historisches Magazin. 1787-91

Historikere fra Tyskland
Personer i oplysningstiden
Friherrer fra Tyskland
Frimurere fra Tyskland
Tyskere i 1700-tallet
Tyskere i 1800-tallet
Otmar Hasler

Otmar Hasler (født 28. september 1953 i Vaduz, Gamprin, Liechtenstein) har siden 2001 været premierminister i Liechtenstein. Han er desuden leder af Fortschrittliche Bürgerpartei, der er landets største parti.

Otmar Hasler blev regeringschef 5. april 2001, og erstattede Mario Frick, der repræsenterede Vaterländische Union.

Under Haslers styre er der overført flere opgaver fra regeringen til den regerende fyrste Hans Adam den 2. gennem ændringer af landets forfatning.

Eksterne henvisninger 

Personer fra Liechtenstein
FCV

FCV kan henvise til flere artikler:

 Families with Children adopted from Vietnam – en amerikansk organisation.
 Feline calicivirus – en virus i Caliciviridae familien.
 Fuel Cell Vehicle – en bil, som anvender hydrogen til fremdriften.
 Ford Crown Victoria – en bilmodel fra Ford.
 Full Credit Voucher – et dokument indenfor finansiering

 FC Vaduz – en fodboldklub fra Vaduz, Liechtenstein.
 FC Vestsjælland – dansk professionel overbygning af Slagelse B&I's førstehold i fodbold.
 FC Vest – en dansk fodboldklub for kvinder under Sjællands Boldspil-Union.
Gert Schou

Gert Schou (født 9. maj 1942 i Hammerum) er en dansk politiker, der har været medlem af Regionsrådet i Region Midtjylland og før det var borgmester i Grenaa Kommune (nu Norddjurs Kommune), valgt for Socialdemokraterne.

Baggrund
Schou er både uddannet maskinmester, el- og vvs-installatør samt merkonom i driftsledelse. Han var fra 1968 ansat som maskinmester ved Flyvestation Skrydstrup og fra 1972 ved Herning Centralsygehus. I 1975 blev han teknisk chef ved Grenaa og Ebeltoft Sygehuse, og fra 1988 direktør for Grenaa Varmeværk.

Politisk karriere
Schou blev medlem af Grenaa Byråd i 1982 og var hele perioden været medlem af økonomiudvalget. Inden han blev borgmester i 1998, var han desuden både 2. viceborgmester, 1. viceborgmester og formand for Plan- og Miljøudvalget. Fra 2005 - 2014 var han regionsrådsmedlem i Region Midtjylland.

Referencer 

Borgmestre fra Socialdemokraterne
Personer fra Grenaa
Rainer Schüttler

Rainer Schüttler (født 25. april 1976 i Korbach) er en tysk tidligere tennisspiller, der var professionel 1995-2012. Han vandt gennem sin karriere vundet fire single- og fire doubletitler, og hans højeste placering på ATP's verdensrangliste er en femteplads i single, som han opnåede i april 2004.

Grand Slam 
Schüttlers bedste Grand Slam-resultat i singlerækkerne kom ved Australian Open i 2003. Her nåede han overraskende helt frem til finalen, hvor han dog var chanceløs mod amerikanske Andre Agassi, der vandt i tre sæt. I 2008 nåede han semifinalen i Wimbledon, hvor han tabte til turneringens senere vinder, spanieren Rafael Nadal.

OL 
Schüttler deltog i tre olympiske lege gennem sin karriere. Første gang var 2000 i Sydney, hvor han i single nåede anden runde. Ved OL 2004 i Athen tabte han i første runde i single, men i herredouble, hvor han spillede sammen med Nicolas Kiefer, nåede han til finalen efter sejre over et rumænsk, et australsk, et israelsk og et indisk par. I finalen mødte de chilenerne Fernando González og Nicolás Massú, som vandt i fem sæt, så de to tyskere måtte nøjes med sølvmedaljerne. Ved OL 2008 stillede han igen op i single samt i double sammen med Kiefer, men tabte i henholdsvis anden og første runde.

Referencer

Eksterne henvisninger 

 Rainer Schüttlers hjemmeside

Tennisspillere fra Tyskland
Personer fra Hessen
Deltagere for Tyskland ved sommer-OL 2000
Deltagere for Tyskland ved sommer-OL 2004
Deltagere for Tyskland ved sommer-OL 2008
Olympiske sølvmedaljevindere fra Tyskland
Cholet

Cholet er en by vest i Frankrig i departementet Maine-et-Loire i regionen Pays-de-la-Loire, 65 km sydøst for Nantes. I dag har byen cirka 55.000 indbyggere, mens den i 1906 havde 16.554 indbyggere.

Cholet ligger på en højde på højre side af floden Moine, som blev krydset af en bro i 1400-tallet.

Historie 
Væveindustrien gjorde, at byen blomstrede under Edouard Colbert, greve af Maulevrier og bror til Jean-Baptiste Colbert. Byen led kraftig nød under Oprøret i Vendée i 1793, og i årene efter dette var den derfor næsten uden indbyggere.

Økonomi 
Hovederhverv i byen er hørforarbejdning og fremstilling af hørlommetørklæder.

Eksterne henvisninger 

 www.ville-cholet.fr

Byer i Pays de la Loire
Tour de France-byer
Auray

Auray (bretonsk: An Alre) er en by og kommune i Morbihandepartmentet i Bretagneregionen i det nordvestlige Frankrig. Byen har cirka 11.000 indbyggere og er kendt for sin turisme.

Denne antikke by med sin middelalderhavn i Saint-Goustan har en gammel stenbro (Pont Neuf) over floden Auray. 

Byen har smalle brostensbelagte gader; og huse delvis af træ fra det 15. og 16. århundrede.

Byer i Morbihan
Tour de France-byer
Tommy Haas

Thomas Mario "Tommy" Haas (født 3. april 1978 i Hamburg) er en tysk tidligere tennisspiller, der spillede som professionel i perioden 1996-2018. Han vandt i alt femten ATP-titler i single, og nåede andenpladsen på ATP's verdensrangliste (i maj 2003). Hans største præstation var sejren i ATP Masters turneringen i Stuttgart i oktober 2001, hvor han besejrede hviderussiske Max Mirnyi. 

I 2016 blev han turneringsleder i Indian Wells Masters, hvilket han har været siden.

Karriere 
Haas' første store præstation kom, da han nåede semifinalen i Australian Open 1999, hvor han tabte til Jevgenij Kafelnikov. Samme år vandt han sin første titel, da han sejrede i US International Indoor Championships i Memphis. Året efter deltog han i OL 2000, hvor han spillede både single og double. I single nåede han som useedet finalen efter blandt andet at have besejret sydafrikaneren Wayne Ferreira i første runde og schweiziske Roger Federer i semifinalen. I finalen tabte han i fem sæt (6-7, 6-3, 2-6, 6-4, 3-6) til Kafelnikov og vandt dermed sølv. I double spillede han sammen med David Prinosil, og parret nåede kvartfinalen, hvor de tabte til de senere guldvindere, canadiske Sébastien Lareau og Daniel Nestor.

Haas havde sin bedste sæson i 2001, hvor han vandt fire ATP-turneringer. Han deltog igen ved OL 2004 i Athen, hvor han i anden runde blev besejret af andenseedede Andy Roddick.

Haas var flere gange ramt af skader gennem sin karriere, men nåede i alt 563 sejre gennem sin 22 år lange karriere, hvilket er næstflest af en tysk herrespiller. Gennem sin karriere besejrede han en række store spillere mindst tre gange: Andre Agassi, Pete Sampras, Roger Federer og Novak Djokovic.

Grand Slam 
Haas' bedste Grand Slam resultater i singlerækkerne er kommet ved Australian Open, hvor han tre gange er nået frem til semifinalerne (1999, 2002, 2007), ligesom han nåede semifinalen i Wimbledon i 2009.

Referencer

Eksterne henvisninger 

 Tommy Haas' hjemmeside  og 

Tennisspillere fra Tyskland
Personer fra Hamborg
Deltagere for Tyskland ved sommer-OL 2000
Deltagere for Tyskland ved sommer-OL 2004
Olympiske sølvmedaljevindere fra Tyskland
Saint-Malo

Saint-Malo () er en bykommune på nordøstkysten af Bretagne i Frankrig. Den er sous-préfecture under departementet Ille-et-Vilaine. Selve byen har ca. 50.000 indbyggere, der stiger til nær 200.000 i turistsæsonen. Med forstæder: 135.000.

Historisk 
Omkring ca. år 1000 var stedet en ø hvor Skt. Aaron og Skt. Brendan grundlagde et kloster, hvor en af munkene senere blev til Skt. Malo. Deraf navnet.

Billeder

Litteratur 
Det meste af handlingen i Anthony Doerrs prisvindende roman fra 2014, Alt det lys vi ikke ser, foregår i Saint-Malo.

Kilder og henvisninger 

Byer i Bretagne
Tour de France-byer
Fløjstrup

Fløjstrup er navnet på flere lokaliteter i Danmark:

 Fløjstrup (Randers Kommune) – en bebyggelse og et ejerlav i Hørning Sogn og Virring Sogn – Randers Kommune
 Fløjstrup (Vindelev Sogn) – en bebyggelse og et ejerlav i Vindelev Sogn, Vejle Kommune
 Fløjstrup (Århus Kommune) – en bebyggelse i Beder Sogn, Århus Kommune
 Neder Fløjstrup – en bebyggelse og et ejerlav i Århus Kommune
 Over Fløjstrup – en bebyggelse og et ejerlav i Århus Kommune
Châteauroux

Châteauroux er en by og kommune centralt i Frankrig, 258 kilometer fra Paris. Den er préfecture (hovedstad) i departementet Indre, hvor floden Indre passerer igennem.

Châteauroux er den største by i den historiske provins Berry efter Bourges. Byen har en banegård og en mindre lufthavn. Tidligere bestod byen af to adskilte byer Châteauroux og Déols, de er nu smeltet sammen til en by. Châteauroux består af 28 officielle kvarterer

Sport

Fodbold 
Den er hjemstedet for den franske fodboldklub LB Châteauroux, som spiller i Ligue 2, det næst højeste niveau i fransk fodbold.

Personer fra Châteauroux 
 Maleren Bernard Naudin

Eksterne henvisninger 

Byer i Indre
Tour de France-byer
Viceborgmester

En viceborgmester er et i øvrigt menigt medlem af en kommunalbestyrelse, der er udpeget til at være borgmesterens stedfortræder i dennes fravær. I tilfælde af, at også viceborgmesteren skulle være fraværende, udpeges som regel også en 2. viceborgmester.

Styrelsesloven nævner, at kommunalbestyrelsen i forbindelse med valget af borgmester (formand) også vælger en eller to viceborgmestre (næstformænd). Normalt oppebærer 1. viceborgmester et vederlag svarende til 10% af borgmesterens vederlag. 2. viceborgmesteren får et vederlag, der afhænger af hvor ofte vedkommende har været fungerende borgmester.

I modsætning til borgmesterembedet er der ikke knyttet særlige opgaver til viceborgmesterembedet, ligesom viceborgmesteren heller ikke nødvendigvis er medlem af de samme stående udvalg som borgmesteren.

Københavns Kommune har som den eneste danske kommune ikke nogen viceborgmester. I stedet vælges der en 1. og 2. næstformand for Borgerrepræsentationen, der hjælper overborgmesteren med at lede møderne. Derudover er der seks fagborgmestre, der leder hver deres udvalg og forvaltning.

Noter 

Danmarks politik
Kommuner i Danmark
Politiske embeder
Nicolas Kiefer

Nicolas Kiefer (født 5. juli 1977 i Holzminden) er en tidligere tysk tidligere tennisspiller, der var professionel 1995-2010. Han vandt gennem sin karriere vundet seks single- og tre doubletitler, og hans højeste placering på ATP's verdensrangliste var en fjerdeplads, som han opnåede i januar 2000.

Grand Slam 
Kiefers bedste Grand Slam-resultat i singlerækkerne kom ved Australian Open i 2006, hvor han nåede frem til turneringens semifinale. Her tabte han dog til schweiziske Roger Federer.

OL 
Kiefer deltog i tre olympiske lege gennem sin karriere. Første gang var 2000 i Sydney, hvor han i single tabte i første runde. Ved OL 2004 i Athen tabte han i tredje runde i single, men i herredouble, hvor han spillede sammen med Rainer Schüttler, nåede han til finalen efter sejre over et rumænsk, et australsk, et israelsk og et indisk par. I finalen mødte de chilenerne Fernando González og Nicolás Massú, som vandt i fem sæt, så de to tyskere måtte nøjes med sølvmedaljerne. Ved OL 2008 stillede han igen op i single samt i double sammen med Schüttler, men tabte i henholdsvis tredje og første runde.

Referencer

Eksterne henvisninger 

 Nicolas Kiefers hjemmeside

Tennisspillere fra Tyskland
Personer fra Niedersachsen
Deltagere for Tyskland ved sommer-OL 2000
Deltagere for Tyskland ved sommer-OL 2004
Deltagere for Tyskland ved sommer-OL 2008
Olympiske sølvmedaljevindere fra Tyskland
Aigurande

Aigurande er en kommune i departementet Indre i det centrale Frankrig. Indbyggerne kaldes aigurandais.

Historie 
Byens navn kommer fra det galliske ord "Equoranda", som henviser til en flod som fungerede som grænse mellem to galliske stammer (i dette tilfælde Pictonerne (fra Poitou) og Biturigerne).

Henvisninger 

Byer i Indre
Tour de France-byer
Fernando González

Fernando Francisco González Cuiffardi (født 29. juli 1980) er en tidligere professionel chilensk tennisspiller, som stoppede sin aktive karriere, 9.Februar 2012. Han var kendt for at have en aggressiv spillestil og et hurtigt forhåndsslag, hvilket ses ved hans kælenavn Mano de Piedra ("Sten Hånd").

Gennem sin karriere har González har slået mange spillere, der har ligget nr. 1 på verdensranglisten, her i blandt Lleyton Hewitt, Andre Agassi, Roger Federer (alle mens de lå nr. 1), Andy Roddick, Juan Carlos Ferrero, Carlos Moyà, Gustavo Kuerten, Marat Safin og Pete Sampras.

Eksterne henvisninger 

Tennisspillere fra Chile
Personer fra Santiago de Chile
Philipp Kohlschreiber

Philipp Kohlschreiber (født 16. oktober 1983 i Augsburg, Vesttyskland) er en tysk tennisspiller, der blev professionel i 2001. Han har igennem sin karriere vundet to single- og seks doubletitler, og hans højeste placering på ATP's verdensrangliste er en 22. plads, som han opnåede i august 2009.

Grand Slam 
Kohlschreibers bedste Grand Slam-resultater i singlerækkerne, er to 4. runde-deltagelser ved Australian Open i henholdsvis 2005 og 2008.

Titler 
 2007: BMW Open
 2008: Heineken Open

Eksterne henvisninger 
 

 Philipp Kohlschreibers hjemmeside

Tennisspillere fra Tyskland
Personer fra Augsburg
Tennisspillere ved sommer-OL 2016
Tennisspillere ved sommer-OL 2020
Super Besse

Super Besse er et vintersportcenter beliggende i Centralmassivet i Frankrig.

Geografi 
Vintersportcenteret Super Besse ligger i kommunen Besse-et-Saint-Anastaise i Parc naturel régional des Volcans d'Auvergne i Puy de Dôme-departementet i Auvergne-Rhône-Alpes-regionen. Centeret ligger cirka 50 km fra Clermont-Ferrand, 1350 meter over havet.

Tour de France 
Super Besse var mål for en Tour de France-etape i både 1978, 1996 og 2008.

Eksterne henvisninger 

 Super-Besses hjemmeside   
 Super-Besse dans le Tour de France  

Vintersportssteder i Frankrig
Tour de France 2008
Tour de France-byer
Centralmassivet
Tour de France-stigninger
Florian Mayer

Florian Mayer (født 5. oktober 1983 i Bayreuth, Vesttyskland) er en tysk tennisspiller, der blev professionel i 2001. Hans højeste placering på ATP's verdensrangliste er en 33. plads, som han opnåede i september 2004.

Grand Slam 
Mayers bedste Grand Slam resultat i singlerækkerne kom ved Wimbledon i 2004, hvor han nåede frem til kvartfinalerne.

Eksterne henvisninger 
 

 Florian Mayers hjemmeside 

Tennisspillere fra Tyskland
Personer fra Bayreuth
Florian Meyer

Florian Meyer (født 21. november 1968) er en tysk fodbolddommer. Han har dømt internationalt under det internationale fodboldforbund FIFA siden 2002, hvor han er indrangeret som elite category-dommer, der er det højeste niveau for internationale dommere. Han debuterede i den tyske Bundesliga i 1998.

Kampe med danske hold 
 Den 6. juni 2003: Kvalifikation til U21-EM 2004: Danmark U21 – Norge U21 2-0.
 Den 9. april 2004: Kvalifikation til VM i fodbold 2006 til VM 2006:  –  1-1.
 Den 9. august 2006: Kvalifikation til Champions League: Celtic – FC København 1-0.
 Den 21. oktober 2008: Gruppespillet i Champions League: Villarreal – AaB 6-3.
 Den 14. oktober 2009: Kvalifikation til VM i fodbold 2010 til VM 2010:  –  0-1.

Referencer 

Kampoversigt 

Fodbolddommere fra Tyskland
Dommere i UEFA Champions League
Aurillac

Aurillac (Orlhac på occitansk) er en by og kommune i Frankrig. Den er préfecture (hovedstad) i departementet Cantal i regionen Auvergne-Rhône-Alpes. Indbyggerne har været kaldt Aurillacois.

Økomoni 
Aurillac er den historiske hovedstad til paraplyen, og byen producerer i dag mere end halvdelen af paraplyerne i Frankrig.

Eksterne links 

Byer i Cantal
Tour de France-byer
Michael Stich

Michael Stich (født 18. oktober 1968 i Pinneberg, Vesttyskland) er en tidligere tysk tennisspiller, der blev professionel i 1988, og indstillede karierren i 1997. Han nåede igennem sin karriere at vinde 18 single- og 10 doubletitler, heriblandt en sejr i Wimbledon i 1991 Hans højeste placering på ATP's verdensrangliste var en 2. plads, som han opnåede i november 1993.

Grand Slam 
Stichs bedste Grand Slam-resultat i singlerækkerne var hans sejr i Wimbledon i 1991. Her besejrede han den tidligere tredobbelte vinder, landsmanden Boris Becker, i tre sæt. I semifinalen havde han besejret den regerende mester og verdensetter, svenske Stefan Edberg. Han nåede også frem til finaler i både US Open og French Open.

OL 
Stich deltog i OL 1992 i Barcelona, hvor han stillede op i single og var seedet som nummer otte, men tabte i anden runde til sin landsmand, Carl-Uwe Steeb. Desuden stillede han op i herredouble sammen med Boris Becker. De to spillede kun sjældent double sammen, men ved OL spillede de sig hele vejen til finalen, hvor de besejrede sydafrikanerne Wayne Ferreira og Pietie Norval med 7-6, 4-6, 7-6, 6-3 og blev dermed overraskende olympiske mestre.

Eksterne henvisninger 

 Michael Stichs hjemmeside

Noter 

Tennisspillere fra Tyskland
Personer fra Slesvig-Holsten
Deltagere for Tyskland ved sommer-OL 1992
Olympiske mestre fra Tyskland
Carlos Moyá

Carlos Moyà Llompart (født 27. august 1976) er en spansk tennisspiller. Han var rangeret som nr. 1 i verden i 1999.

I sin karriere har han vundet French Open i single, og Davis Cup for Spanien. Han har også en 2. plads i Australian Open. Carlos Moya er siden 2016 trainer for den spanske tennisspiller Rafael Nadal

Han bor i dag i Schweiz.

Grand Slam 
  French Open:
 Single mænd – 1998 (han besejrede Alex Corretja med 6-3, 7-5, 6-3 i finalen)

Eksterne henvisninger 
 

Tennisspillere fra Spanien
Juan Carlos Ferrero

Juan Carlos Ferrero (født 12. februar 1980 i Ontinyent i Valencia) er en professionel spansk tennisspiller.

Ferrero blev professionel tennisspiller i 1999, og han blev i 2003 nr. 1 på verdensranglisten over verdens bedste singlespillere. Han har hidtil vundet 11 singletureringer hvoraf en enkel var en Grand Slam-titel.

Grand Slam 
  French Open:
 Single herrer – 2003 (han besejrede Martin Verkerk med 6-1, 6-3, 6-2 i finalen)

Eksterne henvisninger 

Tennisspillere fra Spanien
Gustavo Kuerten

Gustavo Kuerten (født 10. september 1976 i Florianópolis, Santa Catarina) er en professionel tennisspiller fra Brasilien. Han er kendt som under kælenavnet "Guga", som er en forkortelse for fornavnet Gustavo. Kuerten vandt tre Grand Slam-titler igennem sin karriere, alle i French Open. Da han i 1997 vandt French Open var det ikke bare hans første ATP-sejr overhovedet, det var også hans første ATP-finale. Kuerten var den første brasilianer til at vinde en Grand Slam-titel siden Maria Bueno vandt US Open i damesingle i 1966. I år 2000 var Kuerten rangeret som nr. 1 i verden. Kuerten vandt 20 titler i sin karriere i single og 8 i double.

Grand Slam

Eksterne henvisninger 

 
 Officiel hjemmeside (på portugisisk)

Deltagere ved sommer-OL 2000
Deltagere ved sommer-OL 2004
Tennisspillere fra Brasilien
Personer fra Florianópolis
A.P. Henriksen

Anders Peder Henriksen (født 30. september 1865 i Egeskov Mark, Kværndrup, død 1. januar 1939 i Odense) var en dansk borgmester i Odense Kommune fra 1919 til 1925, valgt for Det Konservative Folkeparti.

Henriksen havde drevet egen advokatvirksomhed i byen siden 1892. Han blev borgmester i sommeren 1919, da den hidtidige borgmester J.L. Christensen døde pludseligt. Forud for byrådsvalget i 1929 trak Henriksen sig tilbage, og ny borgmester efter valget blev H. Chr. Petersen.

Familie 
A.P. Henriksens søn Asger Preben Knud Wissing Henriksen var gift to gange, først med Emma Neergaard Rasmussen (1935-40), dernæst med Vivian van Deurs, med hvem han fik datteren Birgitte.

Kilder 
 Stadsarkivet i Odense om byrådsvalget i 1921 

Borgmestre fra Det Konservative Folkeparti
Borgmestre i Odense
Personer fra Odense
Advokater fra Danmark
Riddere af Dannebrog
Personer i Kraks Blå Bog (afdøde)
J.L. Christensen

Johan Ludvig Christensen (16. juli 1853 i Tjæreby ved Skælskør – 29. juni 1919) var den første folkevalgte borgmester i Odense.
Christensen, der var kaffegrosserer og derfor blev kaldt Kaffe-Christensen, fik blot tre måneder i embedet, før han i sommeren 1919 blev ramt af et dødbringende hjerteslag. Hans efterfølger blev A.P. Henriksen.

Han var etatsråd, Ridder af Dannebrog og konsul for Belgien.

Eksterne henvisninger 

 

Borgmestre fra Det Konservative Folkeparti
Grosserere fra Danmark
Borgmestre i Odense
Fabrikanter fra Danmark
Apotekere fra Danmark
Danskere i 1800-tallet
Danskere i 1900-tallet
Diplomater fra Belgien
Etatsråder fra Danmark
Riddere af Dannebrog
Personer døde af hjertestop